turjo4nis/wikipedia-bn-dump-20250701 huggingface dataset:
গেভারহান হাতুন

গেভারহান হাতুন  () ছিলেন একজন উসমানীয় শাহজাদী। তিনি ছিলেন দ্বিতীয় মেহমেদ ও গুলবাহার খাতুনের কন্যা এবং দ্বিতীয় বায়েজীদের বোন।

প্রাথমিক জীবন
গেভারহান হাতুন ছিলেন ফাতিহ অর্থাৎ বিজয়ী নামে পরিচিত সুলতান দ্বিতীয় মেহমেদ এবং গুলবাহার খাতুনের কন্যা। তিনি সুলতান দ্বিতীয় বায়েজীদের বোন ছিলেন।

বিবাহ
১৪৭৪ সালে গেভারহান, আক কোয়ুনলু শাসক সুলতান উযুন হাসানের পুত্র উঘুরলু মুহাম্মদকে বিয়ে করেন। উঘুরলু মুহাম্মদ তার পিতার বিরুদ্ধে বিদ্রোহ করেন এবং উসমানীয়দের কাছে আশ্রয় চান। গেভারহানের পিতা উঘুরলু মুহাম্মদকে স্বাগত জানান এবং তার সাথে বিয়ে দেন।

উঘুরলু মুহাম্মদের সাথে গেভারহানের বিয়ে ছিল একমাত্র ব্যতিক্রম ছিল, যা প্রকৃতপক্ষে নিয়মটি প্রমাণ করেছিল। উঘুরলু মুহাম্মদ তার নিজের ভূমি থেকে নির্বাসিত এবং উসমানীয় দরবারে আশ্রয়প্রার্থী, এই আক কোয়ুনলু শাহজাদাকে উসমানীয় রাজপরিবারের এক ধরনের সদস্য হিসাবে বিবেচনা করা যেতে পারে। সুলতান মেহমেদ তার নতুন জামাতাকে সীমান্তবর্তী প্রদেশ শিভাস-এ অভিষিক্ত করেছিলেন এবং তাকে অস্ত্র ও লোকবল সরবরাহের প্রতিশ্রুতি দিয়েছিলেন, যার সাহায্যে তিনি যথাযথ সময়ে তাঁর পৈতৃক উত্তরাধিকারের দাবি করতে পারবেন। তবে ১৪৭৭ সালে উঘুরলু মুহাম্মদ তার পিতার বিরুদ্ধে পরিচালিত একটি বিদ্রোহে মৃত্যুবরণ করেন।

এই বিবাহবন্ধনে, মুহাম্মদ এবং গেভারহান দম্পতির সন্তান গোডে আহমেদ জন্মগ্রহণ করেন। আহমেদের পিতার মৃত্যুর কারণে সুলতান মেহমেদ তার নাতিকে ইস্তাম্বুলে নিয়ে আসেন। ১৪৮৯ সালে আহমেদ তার মামাজান সুলতান দ্বিতীয় বায়েজীদের কন্যা শাহজাদী আয়নিশাহ হাতুনকে বিয়ে করেন।

মৃত্যু
যখন গেভারহান মৃত্যুবরণ করেন, তখন তিনি ইস্তাম্বুলের ফাতিহ মসজিদে অবস্থিত তার মা গুলবাহার খাতুনের সমাধিস্তম্ভে সমাধিস্থ হন।

জনপ্রিয় সংস্কৃতিতে চিত্রায়ণ
২০১৩ সাকে তুর্কী ধারাবাহিকফাতিহ-এ গেভারহান হাতুন চরিত্রটি তুর্কী অভিনেত্রী হান্দে সোরাল দ্বারা অভিনীত হয়েছিল।

বংশ ক্রমণিকা

তথ্যসূত্র

উৎস

মৃত্যুর সাল অনুপস্থিত
জন্মের সাল অনুপস্থিত
সুলতানের কন্যা
১৫শ শতাব্দীর উসমানীয় রাজকন্যা
এম. এ. মুক্তিদার খান

মোহাম্মদ আব্দুল মুক্তিদার খান (জন্য:১৯৬৬) ডেলাওয়্যার বিশ্ববিদ্যালয়ের রাষ্ট্রবিজ্ঞান ও আন্তর্জাতিক সম্পর্ক বিভাগের একজন অধ্যাপক। খান বিশ্ববিদ্যালয়ের ইসলামিক স্টাডিজ বিভাগের প্রতিষ্ঠাতা পরিচালক। তিনি রাষ্ট্রবিজ্ঞান বিভাগের সভাপতিত্ব করেন এবং অ্যাড্রিয়ান কলেজের আন্তর্জাতিক স্টাডিজের পরিচালক ছিলেন। তিনি ২০০৩ থেকে ২০০৮ সাল পর্যন্ত ব্রুকিং ইনস্টিটিউশনের একজন সিনিয়র অবাসী ফেলো ছিলেন। তিনি ২০১১-২০১৪ সাল থেকে ইনস্টিটিউট ফর সোস্যাল পলিসি অ্যান্ড আন্ডারস্ট্যান্ডিং এর সিনিয়র ফেলো ছিলেন এবং ২০১৪ সাল থেকে গ্লোবাল পলিসির কেন্দ্রের সিনিয়র ফেলো ছিলেন। তিনি ২০০০ সালের মে মাসে জর্জটাউন বিশ্ববিদ্যালয় থেকে আন্তর্জাতিক সম্পর্ক, রাজনৈতিক দর্শন ও ইসলামী রাজনৈতিক শিক্ষায় পিএইচডি ডিগ্রি করেন।

খান ভারতীয় বংশোদ্ভূত (হায়দরাবাদে জন্মগ্রহণ করেন) একজন সুপরিচিত মুসলিম বুদ্ধিবৃত্তিক, যার নিবন্ধ ব্যাপকভাবে প্রকাশিত হয়েছে। যদিও তিনি কিছু ইসলামী সমাজের মহিলাদের চিকিত্সার পরিবর্তনের প্রবক্তা, তবুও তিনি ঐতিহ্যবাহী এবং উদার হিসাবে পরিচিত। খান স্বতন্ত্র চিন্তাধারার পক্ষে এবং বলেছিলেন যে সময় এবং পাঠ্যের সাথে সংলাপ চালিয়ে যাওয়া মুসলমানদের অক্ষমতা যা কখনও কখনও ইসলামী শিক্ষাগুলিকে অস্বচ্ছল বা অসহিষ্ণু দেখায়।

যুক্তরাষ্ট্র সিনেটের বৈদেশিক সম্পর্ক কমিটি এবং যুক্তরাষ্ট্র হাউস আর্ম ফোর্স কমিটির শুনানিতে খান সাক্ষ্য দিয়েছেন। তিনি ইনস্টিটিউট ফর সোশ্যাল পলিসি অ্যান্ড আন্ডারস্ট্যান্ডিংয়ের ফেলো, মুসলিম সামাজ বিজ্ঞানী সমিতির সভাপতি, সহ-সভাপতি এবং সাধারণ সম্পাদক ছিলেন। ২০০৮ সালের অক্টোবরে, আলিগড় মুসলিম বিশ্ববিদ্যালয় থেকে খান ইসলামের সেবার জন্য স্যার সৈয়দ আহমেদ খান পুরস্কার পেয়েছিলেন।

ইউটিউব চ্যানেল 
খানের একটি ইউটিউব চ্যানেল আছে, যাতে ইসলাম ও বৈশ্বিক বিষয়গুলির উপর তার বক্তৃতা, ধর্মোপদেশ এবং ভাষ্যের ভিডিও রয়েছে। কুরআনের ব্যাখ্যার সিরিজ, একটি সময়ে একটি আয়াতটি কীভাবে ঐতিহ্যকে চ্যালেঞ্জ করে এবং সমসাময়িক বিষয়ে কীভাবে কুরআন বোঝা ও উপলব্ধ করা যায়।

তথ্যসূত্র 

১৯৬৬-এ জন্ম
জীবিত ব্যক্তি
মার্কিন মুসলিম
২১শ শতাব্দীর ইসলামের মুসলিম পণ্ডিত
জর্জটাউন বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রে ভারতীয় অভিবাসী
মুসলিম দার্শনিক
মার্কিন দার্শনিক
ডেলাওয়্যার বিশ্ববিদ্যালয়ের শিক্ষক
সৈয়দ আহমেদ রেজা হোসেন

সৈয়দ আহমেদ রেজা হোসেন বাংলাদেশের দিনাজপুর জেলার রাজনীতিবিদ ও দিনাজপুর-১ আসনের সাবেক সংসদ সদস্য।

প্রাথমিক জীবন 
সৈয়দ আহমেদ রেজা হোসেন দিনাজপুর জেলায় জন্মগ্রহণ করেন।

রাজনৈতিক জীবন 
সৈয়দ আহমেদ রেজা হোসেন ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে দিনাজপুর-১ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি দিনাজপুর-১ আসন থেকে পরাজিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
দিনাজপুর জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
জীবিত ব্যক্তি
দিনাজপুর জেলার ব্যক্তি
আবদুল হালিম (দিনাজপুরের রাজনীতিবিদ)

আবদুল হালিম বাংলাদেশের দিনাজপুর জেলার রাজনীতিবিদ, আইনজীবী ও দিনাজপুর-৪ আসনের সাবেক সংসদ সদস্য।

প্রাথমিক জীবন 
আবদুল হালিম দিনাজপুর জেলায় জন্মগ্রহণ করেন।

রাজনৈতিক জীবন 
আবদুল হালিম একজন আইনজীবী ও দিনাজপুর জেলা বিএনপির সদস্য। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে দিনাজপুর-৪ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি দিনাজপুর-৪ আসন থেকে পরাজিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
দিনাজপুর জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
দিনাজপুর জেলার ব্যক্তি
এ জেড এম রেজওয়ানুল হক

এ জেড এম রেজওয়ানুল হক বাংলাদেশের দিনাজপুর জেলার রাজনীতিবিদ ও দিনাজপুর-৫ আসনের সাবেক সংসদ সদস্য।

প্রাথমিক জীবন 
এ জেড এম রেজওয়ানুল হক দিনাজপুর জেলার পার্বতীপুরে জন্মগ্রহণ করেন।

রাজনৈতিক জীবন 
এ জেড এম রেজওয়ানুল হক ১৯৯৫ সালে বিএনপিতে যোগ দিয়ে ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে দিনাজপুর-৫ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম, ২০০১ সালের অষ্টম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি দিনাজপুর-৫ আসন থেকে পরাজিত হন।

তিনি দিনাজপুর জেলা বিএনপির আহ্বায়ক।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
দিনাজপুর জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
২০শ শতাব্দীর বাঙালি
২১শ শতাব্দীর বাঙালি
মনসুর আলী সরকার

মনসুর আলী সরকার বাংলাদেশের দিনাজপুর জেলার রাজনীতিবিদ, মুক্তিযোদ্ধা, আইনজীবী ও দিনাজপুর-১০ আসনের সাবেক সংসদ সদস্য। তিনি শিক্ষা প্রতিমন্ত্রী ও রাষ্ট্রপতির শিক্ষাবিষয়ক উপদেষ্টা ছিলেন।

প্রাথমিক জীবন 
মনসুর আলী সরকার দিনাজপুর জেলায় জন্মগ্রহণ করেন।

রাজনৈতিক জীবন 
মনসুর আলী সরকার একজন আইনজীবী ও ৭ নম্বর সেক্টর মুক্তিযোদ্ধা পরিষদের সভাপতি। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে দিনাজপুর-১০ আসন থেকে সংসদ সদস্য নির্বাচিত হন। ১৯৮৯ সালে তিনি জাতীয় পার্টিতে যোগ দিয়ে প্রথমে শিক্ষা প্রতিমন্ত্রী ও পরে রাষ্ট্রপতির শিক্ষাবিষয়ক উপদেষ্টা হিসেবে দায়িত্ব পালন করেন। ২০০৬ সালে তিনি পুনরায় বাংলাদেশ জাতীয়তাবাদী দলে যোগ দিয়ে ২০০৮ ও ২০১৮ সালের জাতীয় সংসদ নির্বাচনে দলীয় মনোনয়ন পাননি।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
দিনাজপুর জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
জাতীয় পার্টির সাবেক রাজনীতিবিদ
দ্বিতীয় জাতীয় সংসদ সদস্য
বাংলাদেশের সাবেক প্রতিমন্ত্রী
দিনাজপুর জেলার ব্যক্তি
পিয়ের দ্য কুবেরত্যাঁ

চার্লস পিয়ের ডি ফ্রাডি, ব্যারন ডি কুবেরত্যাঁ (; জন্ম পিয়ের ডি ফ্রাডি; ১ জানুয়ারি ১৮৬৩ – ২ সেপ্টেম্বর ১৯৩৭, পিয়ের ডি কুবর্তা ও ব্যারন ডি কুবর্তা হিসাবেও পরিচিত) ছিলেন একজন ফরাসি শিক্ষক এবং ইতিহাসবিদ , আন্তর্জাতিক অলিম্পিক কমিটি এর প্রতিষ্ঠাতা, এবং এর দ্বিতীয় প্রেসিডেন্ট। তিনি আধুনিক অলিম্পিকের জনক হিসেবে পরিচিত।

তিনি একটি ফরাসি অভিজাত পরিবারে জন্মগ্রহণ করেন, তিনি পড়াশোনায় পাণ্ডিত্যপূর্ণ হয়ে ওঠেন এবং বিষয়গুলির বিস্তৃত পরিসর, বিশেষত শিক্ষা এবং ইতিহাসের বিস্তৃত পরিসর অধ্যয়ন করেন।

যেসব ক্রীড়াবিদ অলিম্পিক খেলায় দক্ষতা প্রদর্শন করে তাদেরকে আন্তর্জাতিক অলিম্পিক কমিটি পিয়ের দ্য ক্যুবার্টিন পদক (ক্যুবার্টিন মেডেল অথবা ট্রু স্পিট অব স্পোর্টসম্যান মেডেল নামেও পরিচিত) পুরস্কারটি প্রদান করে।

প্রারম্ভিক জীবন

পিয়ের ডি ফ্রাডি ১৮৬৩ সালের ১লা জানুয়ারি প্যারিসে একটি অভিজাত পরিবারে জন্মগ্রহণ করেন। তিনি ছিলেন ব্যারন চার্লস লুই ডি ফ্রেডি, ব্যারন ডি কুবেরত্যাঁর ম্যারি–মার্সেল্লি গিগল্ট ডি ক্রিসেনয় এর চতুর্থ সন্তান।

শিক্ষাগত দর্শন

তথ্যসূত্র

বহিঃসংযোগ

অলিম্পিক ক্রীড়া প্রতিযোগিতা
১৮৬৩-এ জন্ম
১৯৩৭-এ মৃত্যু
আন্তর্জাতিক অলিম্পিক কমিটির সদস্য
আন্তর্জাতিক অলিম্পিক কমিটির সভাপতি
প্যারিসের ক্রীড়াবিদ
নায়ক (২০১৩-এর চলচ্চিত্র)

নায়ক ২০১৩ সালের একটি তেলুগু ভাষার মারপিটধর্মী চলচ্চিত্র, যা রচনা করেছেন আকুলা শিভা এবং পরিচালনা করেছেন ভি ভি বিনায়ক। চলচ্চিত্রটি ডিভিভি দানায়া এবং এস রাধাকৃষ্ণযৌথভাবে প্রযোজনা করেছেন। ইউনিভার্সাল মিডিয়া ব্যানারে। ছবিটিতে মুখ্য চরিত্রে রয়েছেন রাম চরণ, কাজল আগরওয়াল, অমলা পল, প্রদীপ রাওয়াত এবং আশীষ বিদ্যার্থী। সাই থামান এই ছবির সংগীত ও পটভূমি রচনা করেছেন। কে নাইডু চিত্রনাট্য এবং গৌতম রাজু চলচ্চিত্রটির সম্পাদক।

কাহিনী

অভিনয়ে 

 রাম চরণ - সিদ্ধার্থ নায়ক / চরণ
 কাজল আগরওয়াল - মধু
 অমলা পল - নন্দিনী

সংগীত

বক্স-অফিস

তথ্যসূত্র 

ভারতীয় চলচ্চিত্র
তেলুগু ভাষার চলচ্চিত্র
কলকাতায় ধারণকৃত চলচ্চিত্র
কলকাতার পটভূমিতে চলচ্চিত্র
আইটেম নাম্বার বিশিষ্ট চলচ্চিত্র
আইসল্যান্ডে ধারণকৃত চলচ্চিত্র
পশ্চিমবঙ্গ পুলিশের কাল্পনিক চিত্রায়ণ
অন্ধ্রপ্রদেশ পুলিশের কাল্পনিক চিত্রায়ণ
রামোজি ফিল্ম সিটিতে ধারণকৃত চলচ্চিত্র
২০১৩-এর চলচ্চিত্র
২০১০-এর দশকের তেলুগু ভাষার চলচ্চিত্র
হায়দ্রাবাদ, ভারতে ধারণকৃত চলচ্চিত্র
হায়দ্রাবাদ, ভারতের পটভূমিতে চলচ্চিত্র
উত্তরপ্রদেশের পটভূমিতে চলচ্চিত্র
পুধারী

পুধারী একটি জনপ্রিয় মারাঠি দৈনিক, যা তিনটি কেন্দ্র থেকে মুদ্রিত এবং মহারাষ্ট্র, গোয়া এবং উত্তর কর্ণাটকে বিতরণ করা হয়। এটি কোলহাপুর এবং পশ্চিম মহারাষ্ট্রের শীর্ষস্থানীয় এবং সমগ্র মহারাষ্ট্র রাজ্যের তৃতীয় বৃহত্তম মারাঠি দৈনিক পত্রিকা। সত্যনিষ্ঠতার পাশাপাশি, এটি রাজ্যের দুটি প্রাচীন বেঁচে থাকা সংবাদপত্রের মধ্যে একটি।

ইতিহাস 
পুধারী  ১৯৩৭ সালে সাপ্তাহিক হিসাবে প্রতিষ্ঠিত হয় এবং ১৯৩৯ সালে দৈনিকে পরিণত হয়। ১৯৪৩ সালে, গণপাত্র যাদব এর নতুন মালিক হন। প্রতাপসিংহ যাদব তাঁর পদচিহ্ন অনুসরণ করেন।

সাংবাদিক পালাগুম্মি সাইনাথ পুধারীকে ২০০৯ সালে মহারাষ্ট্রের মুখ্যমন্ত্রী অশোক চবনের বিরুদ্ধে অর্থপ্রদানের সংবাদ প্রকাশের অভিযোগ করেছেন। ২০১৬ সালে,পুধারীর প্রকাশক, পুধারী পাবলিকেশনস, নতুন রঙিন প্রিন্টিং এবং ডিজাইন প্রযুক্তিতে বিনিয়োগ করে। ২০১৮ সালে, পুধারীর  সম্পাদকের কার্যালয়ে পুনের বিক্ষোভকারীরা পাথর দিয়ে আক্রমণ করেছিল।

তথ্যসূত্র 

মারাঠি ভাষার সংবাদপত্র
ভারতের দৈনিক সংবাদপত্র
১৯৩৭-এ প্রতিষ্ঠিত সংবাদপত্র
মুম্বইয়ের সংবাদপত্র
১৯৩৭-এ ভারতে প্রতিষ্ঠিত
অ্যাথল ম্যাককিনন

অ্যাথল হেনরি ম্যাককিনন (; জন্ম: ২০ আগস্ট, ১৯৩২ - মৃত্যু: ২ ডিসেম্বর, ১৯৮৩) কেপ প্রদেশের পোর্ট এলিজাবেথ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও কোচ ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও ট্রান্সভাল দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন অ্যাথল ম্যাককিনন।

প্রথম-শ্রেণীর ক্রিকেট 
ক্রীড়া সাফল্যে উজ্জ্বীবিত বিদ্যালয় গ্রে হাই স্কুলে অধ্যয়ন করেছেন অ্যাথল ম্যাককিনন। ১৯৫২-৫৩ মৌসুম থেকে ১৯৬৮-৬৯ মৌসুম পর্যন্ত অ্যাথল ম্যাককিননের প্রথম-শ্রেণীর খেলোয়াড়ী জীবন চলমান ছিল।

১৯৫২-৫৩ মৌসুম থেকে ১৯৬২-৬৩ মৌসুম পর্যন্ত কারি কাপে ইস্টার্ন প্রভিন্সের পক্ষে খেলেন। এরপর, ১৯৬৩-৬৪ মৌসুম থেকে ১৯৬৮-৬৯ মৌসুম পর্যন্ত ট্রান্সভালের পক্ষে খেলেন। প্রথম-শ্রেণীর ক্রিকেটে নিচেরসারিতে ডানহাতে ব্যাটিং করে ব্যক্তিগত সর্বোচ্চ ৬২ তুলেন। সব মিলিয়ে ২১.১৪ গড়ে ৪৭০টি প্রথম-শ্রেণীর উইকেট ও ১৫.০৬ গড়ে ১৬৮৭ রান তুলেন।

আন্তর্জাতিক ক্রিকেট 
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন অ্যাথল ম্যাককিনন। ১৮ আগস্ট, ১৯৬০ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯৬৬ তারিখে কেপ টাউনে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

১৯৬৪-৬৫ মৌসুমে দক্ষিণ আফ্রিকায় ইংল্যান্ডের বিপক্ষে সফরের শেষ পর্যায়ে সিরিজের চতুর্থ টেস্টে তাকে দলে নিয়ে আসা হয়। প্রথম ইনিংসে ৫১ ওভারে ৪/১২৮ পান ও দ্বিতীয় ইনিংসে ৩৫ ওভারে ৩/৪৪ পান। নিজের সেরা খেলা প্রদর্শনকালীন বলের উপর অসাধারণ নিয়ন্ত্রণ, স্ট্যাম্পের নিশানা বরাবর ফেলেন।

বামহাতি স্পিনার অ্যাথল ম্যাককিনন ১৯৬০ সালে দক্ষিণ আফ্রিকা দলের সাথে ইংল্যান্ড গমন করেন। একমাত্র খেলোয়াড় হিসেবে ১৯৬৫ সালেও ইংল্যান্ড গমনের সুযোগ পান।

১৯৬৬-৬৭ মৌসুমে সফরকারী অস্ট্রেলিয়ার বিপক্ষে সিরিজের প্রথম দুই টেস্ট খেলেন। ঐ সিরিজে স্বাগতিকরা জয় পেয়েছিল। সব মিলিয়ে ৩৫.৫৭ গড়ে ২৬টি টেস্ট উইকেট পেয়েছেন।

অবসর 
ক্রিকেট খেলা থেকে অবসর গ্রহণের পর কোচের ভূমিকায় অবতীর্ণ হয়েছিলেন তিনি। ধৈর্য্যশীল ও জনপ্রিয় কোচ ছিলেন। ১৯৮৩-৮৪ মৌসুমে দক্ষিণ আফ্রিকায় ওয়েস্ট ইন্ডিজের বিদ্রোহী দলের অনানুষ্ঠানিক সফরের ব্যবস্থাপনার দায়িত্বে থাকা অবস্থায় হৃদযন্ত্রক্রীয়ায় আক্রান্ত হন। অতঃপর, ২ ডিসেম্বর, ১৯৮৩ তারিখে ৫১ বছর বয়সে নাটালের ডারবান এলাকায় অ্যাথল ম্যাককিননের দেহাবসান ঘটে।

তথ্যসূত্র

আরও দেখুন 
 অ্যাথল রোয়ান
 কলিন ওয়েসলি
 দক্ষিণ আফ্রিকান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৩২-এ জন্ম
১৯৮৩-এ মৃত্যু
ইস্টার্ন প্রভিন্সের ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
গটেংয়ের ক্রিকেটার
গকেবেরহা থেকে আগত ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকান ক্রিকেট কোচ
চিরুথা (চলচ্চিত্র)

চিতার ২০০৭ সালের ভারতীয় তেলুগু-ভাষার মারপিটধর্মী চলচ্চিত্র, যা পুরি জগন্নাধ, বিজয়ন্তী মুভিজের ব্যানারে পরিচালনা করেছেন এবং সিগি অশ্বিনী দত্ত প্রযোজনা করেছেন। ছবিটিতে জনপ্রিয় তেলুগু অভিনেতা রাম চরণ এবং দিল্লি-ভিত্তিক মডেল-অভিনেত্রী নেহা শর্মা মুখ্য ভূমিকায় অভিনয় করেছিলেন এবং উভয়েরই এটি অভিষেক চলচ্চিত্র ছিল। এছাড়াও প্রকাশ রাজ, আশীষ বিদ্যার্থী, ব্রাহ্মানন্দম অভিনয় করেছিলেন।

পটভূমি 
একজন অটোরচালক (সূর্য) মট্টু ভাইকে (আশীষ বিদ্যার্থী) একজন সাংবাদিককে হত্যা করতে দেখে নেন। অটো চালক মট্টু ভাই ও তার লোকেদের পুলিশ না আসা পর্যন্ত ধরে রাখে। এরপরে অটো চালক তার স্ত্রী (প্রগাথী) এবং ছোট ছেলে চরণের কাছে বাড়ি ফিরে যান। দুর্ভাগ্যক্রমে মট্টু ভাই এবং তার লোকেরা সেই রাতে তাদের বাড়িতে প্রবেশ করে। অটো চালক কে হত্যা করে, তার স্ত্রীকে গুরুতর আহত করা হয় এবং চরণ আহত অবস্থায় বেঁচে যায়। চরণের মায়ের অবস্থা গুরুতর হয়ে যায়, তবে চরণ ও তার চাচার (তানকিল্লা ভরণী) তার অপারেশনের জন্য অর্থ দেওয়ার মতো পর্যাপ্ত টাকা নেই। স্থানীয় মাফিয়া নেতার ছেলে একজনকে হত্যা করে এবং অর্থের বিনিময়ে চরণকে এই দায় নিতে একটি চুক্তির প্রস্তাব দেয়। মায়ের চিকিৎসার জন্য অর্থ জোগাড় করতে চরণ অপরাধটি নিজের কাঁধে গ্রহণ করে কারাগারে যায়। এভাবেই গল্প আগে বাড়তে থাকে।

অভিনয় 
 রাম চরণ - চরণ
 নেহা শর্মা - সঞ্জনা

তথ্যসূত্র

বহিঃসংযোগ
 

২০০৭-এর চলচ্চিত্র
তেলুগু ভাষার চলচ্চিত্র
ভারতীয় মারপিটধর্মী চলচ্চিত্র
২০০০-এর দশকের তেলুগু ভাষার চলচ্চিত্র
মোহাম্মদ গাজালী

মোহাম্মদ ইব্রাহিম জয়েনউদ্দীন ইব্বু গাজালী (জন্ম: ১৫ জুন, ১৯২৪ - মৃত্যু: ২৬ এপ্রিল, ২০০৩) তৎকালীন ব্রিটিশ ভারতের মুম্বই এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ক্রিকেটে মহারাষ্ট্র, মুসলিম ও সার্ভিসেস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ইব্বু গাজালী নামে পরিচিত মোহাম্মদ গাজালী।

প্রথম-শ্রেণীর ক্রিকেট 
১৯৪২-৪৩ মৌসুম থেকে ১৯৫৪-৫৫ মৌসুম পর্যন্ত মোহাম্মদ গাজালী’র প্রথম-শ্রেণীর খেলোয়াড়ী জীবন চলমান ছিল।

১৯৫৩-৫৪ মৌসুমে করাচীতে সার্ভিসেস দলের সদস্যরূপে প্রথম-শ্রেণীর ক্রিকেটে ব্যক্তিগত সর্বোচ্চ ১৬০ রান করেন। পরের মৌসুমে লাহোরে পাঞ্জাবের বিপক্ষে ব্যক্তিগত সেরা বোলিং পরিসংখ্যান ৫/২৮ দাঁড় করান।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন মোহাম্মদ গাজালী। সবগুলো টেস্টই ইংল্যান্ডের বিপক্ষে খেলেছিলেন তিনি। ১ জুলাই, ১৯৫৪ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২২ জুলাই, ১৯৫৪ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।

অফ স্পিনার অল-রাউন্ডার হিসেবে ১৯৫৪ সালে পাকিস্তানের প্রথম ইংল্যান্ড সফরে দুই টেস্টে অংশ নেন। ট্রেন্ট ব্রিজ টেস্টে ১৮ ও ১৪ রান তুলেন। কিন্তু, ওল্ড ট্রাফোর্ডে নিজস্ব দ্বিতীয় টেস্টে অমর্যাদাকর রেকর্ডের সাথে স্বীয় নামকে জড়িয়ে রেখেছেন। ওল্ড ট্রাফোর্ডে দুই ঘণ্টার মধ্যেই জোড়া শূন্য রান করেন। এটি টেস্টের ইতিহাসের দ্রুততম সময়ের মধ্যে ঘটে।

ঐ সফরে সব মিলিয়ে ২৮.৬১ গড়ে ৬০১ রান ও ৩৯.৬৪ গড়ে ১৭ উইকেট পান। এক বছর পূর্বে শক্তিধর পাকিস্তান ঈগলেটসের সদস্যরূপে ইংল্যান্ড গমন করেছিলেন।

অবসর 
ক্রিকেট খেলা থেকে অবসর গ্রহণের পর প্রশাসনের দিকে ধাবিত হন। ১৯৭২-৭৩ মৌসুমে পাকিস্তান দলের ব্যবস্থাপক হিসেবে অস্ট্রেলিয়া গমন করেন। পাকিস্তান বিমানবাহিনীতে কাজ করেন। এ পর্যায়ে তিনি পাকিস্তান বিমানবাহিনীর উইং কমান্ডার পদবী ধারনপূর্বক অবসর নেন।

ব্যক্তিগত জীবনে বিবাহিত ছিলেন। তার শ্বশুর ফিরোজ খান ১৯২৮ সালের অলিম্পিক গেমসে ভারতের হকি দলের স্বর্ণপদক বিজয়ী ছিলেন। ২৬ এপ্রিল, ২০০৩ তারিখে ৭৮ বছর বয়সে পাকিস্তানের করাচী এলাকায় মোহাম্মদ গাজালী’র দেহাবসান ঘটে।

তথ্যসূত্র

আরও দেখুন 
 শুজাউদ্দিন বাট
 জুলফিকার আহমেদ
 পাকিস্তানি টেস্ট ক্রিকেটারদের তালিকা
 টেস্ট ও প্রথম-শ্রেণীর ক্রিকেটে জোড়া শূন্য রান
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯২৪-এ জন্ম
২০০৩-এ মৃত্যু
কম্বাইন্ড সার্ভিসেসের (পাকিস্তান) ক্রিকেটার
দক্ষিণাঞ্চলের ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
মহারাষ্ট্রের ক্রিকেটার
মুসলিমের ক্রিকেটার
সিন্ধুর ক্রিকেটার
পাকিস্তান বিমানবাহিনীর কর্মকর্তা
মুহাজির ব্যক্তি
পাকিস্তানে ভারতীয় অভিবাসী
ভারতীয় ক্রিকেটার
পাকিস্তানি ক্রিকেট প্রশাসক
মুম্বই থেকে আগত ক্রিকেটার
কোঙ্কানি বংশোদ্ভূত পাকিস্তানি ব্যক্তি
স্যাক্রেড গেমস (টিভি ধারাবাহিক)

স্যাক্রেড গেমস হল ভারতীয় ওয়েব টেলিভিশন রোমহর্ষক ধারাবাহিক। এটি বিক্রম চন্দ্রের ২০০৬ সালের একই নামের উপন্যাস অবলম্বনে নির্মিত। এটি ভারতে প্রথম নেটফ্লিক্সের মৌলিক ধারাবাহিক। ফ্যান্টম ফিল্মসের ব্যানারে এটি প্রযোজনা করেছেন বিক্রমাদিত্য মোতওয়ানে ও অনুরাগ কাশ্যপ। উপন্যাসটি থেকে চিত্রনাট্য রচনা করেছেন বরুণ গ্রোবর, স্মিতা সিং, বসন্ত নাথ। কেলি লুজেনবিয়েল, এরিক বারম্যাক, ও মোতওয়ানে এর নির্বাহী প্রযোজকের দায়িত্ব পালন করেন।

গল্পে দেখা যায়, মুম্বইয়ের পুলিশ কর্মকর্তা সারতাজ সিং (সাইফ আলি খান) গ্যাংস্টার গণেশ গাইতোন্ডের (নওয়াজুদ্দীন সিদ্দিকী) নিকট থেকে ফোন কল পান, যে তাকে ২৫ দিনের মধ্যে শহরকে ধ্বংস থেকে রক্ষা করতে বলে। ধারাবাহিকটিতে এর পরবর্তী ২৫ দিনের ঘটনা প্রবাহের বিস্তারিত দেখানো হয়। এতে অন্যান্য উল্লেখযোগ্য চরিত্রে অভিনয় করেছেন রাধিকা আপ্টে, গিরীশ কুলকার্নি, নীরজ কবি, জিতেন্দ্র জোশি, রাজশ্রী দেশপাণ্ডে, করণ ওয়াহি, সুখমণি সাধনা, আমির বশির, যতিন স্বর্ণা, এলনাজ নুরুজি, পঙ্কজ ত্রিপাঠি, অ্যামি ওয়াহ ও কুবরা শেঠ।

কুশীলব

মৌসুম ও পর্ব
স্যাক্রেড গেমস ধারাবাহিকটির দুটি মৌসুম প্রচারিত হয়েছে। প্রতিটি মৌসুমে আটটি করে পর্ব রয়েছে। প্রথম মৌসুমের চারটি পর্ব ২০১৮ সালের ২৯শে জুন নেটফ্লিক্সে প্রচারিত হয়। ২০১৮ সালের ৫ই জুলাই ১৯১ দেশে প্রথম মৌসুমের আটটি পর্ব একসাথে প্রচারিত হয়। দ্বিতীয় মৌসুমটি ২০১৯ সালের ১৫ই আগস্ট মুক্তি পায়।

তথ্যসূত্র

বহিঃসংযোগ
 

২০১৮-এ অভিষিক্ত ভারতীয় টেলিভিশন ধারাবাহিক
২০১০-এর দশকের ভারতীয় টেলিভিশন ধারাবাহিক
হিন্দি ভাষার টেলিভিশন অনুষ্ঠান
ভারতীয় নাট্য টেলিভিশন ধারাবাহিক
ভারতীয় অপরাধ টেলিভিশন ধারাবাহিক
ভারতীয় উপন্যাস অবলম্বনে টেলিভিশন অনুষ্ঠান
কল্পকাহিনিতে বলিউড
কল্পকাহিনীতে রিসার্চ অ্যান্ড অ্যানালাইসিস উইং
মহারাষ্ট্র পুলিশের কাল্পনিক চিত্রায়ণ
ইন্দিরা গান্ধীর সাংস্কৃতিক চিত্রায়ণ
রাজীব গান্ধীর সাংস্কৃতিক চিত্রায়ন
সংঘবদ্ধ অপরাধ সম্পর্কে টেলিভিশন ধারাবাহিক
নেটফ্লিক্স কর্তৃক পরিবেশিত ভারতীয় অনুষ্ঠান
জনপ্রিয় সংস্কৃতিতে ভারত–পাকিস্তান সম্পর্ক
মুম্বইয়ের পটভূমিতে টেলিভিশন অনুষ্ঠান
ভারতীয় অপরাধমূলক নাট্য টেলিভিশন ধারাবাহিক
রোমাঞ্চকর টেলিভিশন ধারাবাহিক
রহস্য টেলিভিশন ধারাবাহিক
নেটফ্লিক্সের হিন্দি ভাষার মৌলিক অনুষ্ঠান
নেটফ্লিক্সের টেলিভিশন ধারাবাহিক
সানবিমস স্কুল

সানবিমস স্কুল (বা সানবীমস স্কুল) হলো বাংলাদেশের রাজধানী ঢাকায় অবস্থিত একটি বেসরকারি ইংরেজি মাধ্যম শিক্ষা প্রতিষ্ঠান। ১৯৭৪ সালের ১৫ জানুয়ারি বিদ্যালয়টি প্রতিষ্ঠা করেন নীলুফার মঞ্জুর, যিনি প্রতিষ্ঠাকাল থেকে ২০২০ সালে মৃত্যুর পূর্ব পর্যন্ত এর অধ্যক্ষের দায়িত্ব পালন করেন। ২০১০ সাল পর্যন্ত এই শিক্ষাপ্রতিষ্ঠানের শিক্ষার্থীর সংখ্যা ২০০০ এর অধিক। স্কুলের প্রতীক হলো সাতটি সূর্যরশ্মি সংবলিত উদীয়মান সূর্য।

ইতিহাস 
১৯৭৪ সালের ১৫ জানুয়ারি ঢাকায় সানবিমস স্কুল নামে ইংরেজি মাধ্যম বিদ্যালয়টি যাত্রা শুরু করে। ১৯৯৪ সাল পর্যন্ত সানবিমসে পঞ্চম স্তর পর্যন্ত পাঠদান করা হতো। কিন্তু বর্তমানে আইএ স্তর () পর্যন্ত পরিচালনা করে।

শিক্ষাঙ্গন 
সানবিমস স্কুলের দুইটি শাখার একটি ধানমন্ডি আবাসিক এলাকার ২৭ নম্বর সড়কে এবং অন্যটি উত্তরার ১০ নম্বর সেক্টরে অবস্থিত। ধানমন্ডি শাখায় শুধুমাত্র জুনিয়র গ্রুপে প্লে গ্রুপ থেকে চতুর্থ শ্রেণি পর্যন্ত পাঠদান করা হয়। উত্তরা শাখায় প্লে গ্রুপ থেকে এ লেভেল পর্যন্ত পাঠদান করা হয়।

সানবিমস স্কুলের প্রধান ভবন ঢাকার উত্তরা শাখায় অবস্থিত। ২০০৮ সালে নির্মিত এ শাখায় প্রশাসনিক ভবন, ফুটবল মাঠ, দুইটি বাস্কেটবল মাঠ, ক্যান্টিন, মিলনায়তন, বিজ্ঞান বিভাগের গবেষণাগারসহ সকল সুবিধা রাখা হয়েছে।

তথ্যসূত্র 

ঢাকা জেলার বিদ্যালয়
১৯৭৪-এ বাংলাদেশে প্রতিষ্ঠিত
উত্তরার শিক্ষাপ্রতিষ্ঠান
পারুল ইউনিয়ন

পারুল ইউনিয়ন বাংলাদেশের রংপুর বিভাগের রংপুর জেলার পীরগাছা উপজেলার অন্তর্গত একটি ইউনিয়ন পরিষদ। এটি ৩১.০৮ বর্গকিমি (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারী অনুযায়ী এখানকার জনসংখ্যা ছিল প্রায় ৩৯,৭২৪  জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ২৪টি।

গ্রামসমূহ
 অভিরাম                    
 আনন্দিধনীরাম            
 আরাজী চালুনিয়া         
 বিরাহিম                     
 চালুনিয়া           
 দেউতি                        
 গুলাল                        
 জগৎপুর                        
 কিসামত কালা             
 কিসামতপারুল           
 কিসামত সেছাকান্দি      
 মহিষমুড়ী                  
 মনুরছড়া                   
 নাগদহ                       
 পারুল                        
 তালুক পারুল               
 রামচন্দ্র মেথর              
 সৈয়দপুর
 শরীফ সদর                 
 সেছাকান্দি                 
 সুন্দর                         
 ত্রিপুর

শিক্ষাব্যবস্থা
   মাদ্রাসা
 সৈয়দপুর কারামতিয়া দ্বিমুখী সিনিয়র ফাজিল মাদ্রাসা

তথ্যসূত্র

বহিঃসংযোগ
 অফিসিয়াল ওয়েবসাইট

পীরগাছা উপজেলার ইউনিয়ন
রিয়াজুল হক চৌধুরী (দিনাজপুরের রাজনীতিবিদ)

এ এফ এম রিয়াজুল হক চৌধুরী বাংলাদেশের দিনাজপুর জেলার রাজনীতিবিদ ও দিনাজপুর-২ আসনের সাবেক সংসদ সদস্য।

প্রাথমিক জীবন 
রেজাউল হক চৌধুরী দিনাজপুর জেলায় জন্মগ্রহণ করেন।

রাজনৈতিক জীবন 
রেজাউল হক চৌধুরী ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে দিনাজপুর-২ আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির মনোনয়ন নিয়ে দিনাজপুর-২ আসন থেকে পরাজিত হন।

তথ্যসূত্র 

১৯৯৯-এ মৃত্যু
দিনাজপুর জেলার রাজনীতিবিদ
জন্মের বছর অনুপস্থিত (জীবিত ব্যক্তি)
জাতীয় পার্টির রাজনীতিবিদ
চতুর্থ জাতীয় সংসদ সদস্য
দিনাজপুর জেলার ব্যক্তি
আনিসুল হক চৌধুরী (রাজনীতিবিদ)

আনিসুল হক চৌধুরী রিজু বাংলাদেশের দিনাজপুর জেলার রাজনীতিবিদ ও দিনাজপুর-১ আসনের সাবেক সংসদ সদস্য।

প্রাথমিক জীবন 
আনিসুল হক চৌধুরী দিনাজপুর জেলায় জন্মগ্রহণ করেন।

রাজনৈতিক জীবন 
আনিসুল হক চৌধুরী ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে দিনাজপুর-১ আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম জাতীয় সংসদ নির্বাচনে জাতীয় পার্টির মনোনয়ন নিয়ে দিনাজপুর-১ আসন থেকে পরাজিত হন।

তথ্যসূত্র 

সম্ভাব্য জীবিত ব্যক্তি
দিনাজপুর জেলার রাজনীতিবিদ
জন্মের বছর অনুপস্থিত (জীবিত ব্যক্তি)
জাতীয় পার্টির রাজনীতিবিদ
চতুর্থ জাতীয় সংসদ সদস্য
জীবিত ব্যক্তি
দিনাজপুর জেলার ব্যক্তি